กินลูกฟิกสด กินลูกฟิกแห้ง ข้อมูลพื้นฐานเกี่ยวกับลูกฟิก
ลูกฟิกมีรสชาติที่หวานละมุน และสามารถกินแบบสดได้อย่างอร่อยและกินได้เปล่าๆ  เปลือกของลูกฟิกนั้นกินได้ คุณจึงไม่จำเป็นต้องปอกเปลือก เพียงแค่บิดก้านออกแล้วกินได้ทั้งลูกเลย ถ้าคุณไม่ชอบผิวสัมผัสของเปลือกมัน คุณสามารถปอกเปลือกออกก่อนกิน หลังจากบิดก้านออก ให้ใช้นิ้วของคุณปอกเปลือกออกเบาๆ เริ่มจากด้านบน แค่หั่นครึ่งเพื่อเพลิดเพลินไปกับรสชาติข้างในของลูกฟิก โดยไม่ต้องปอกเปลือก ให้ถือลูกฟิกด้วยมือข้างหนึ่งเบาๆ และใช้มีดคมผ่าครึ่งตามยาว เพื่อเปิดภายในที่มีรสหวาน ช่วยให้รสชาติออกมาทันทีที่คุณกิน วิธีการทั่วไปที่เสิร์ฟลูกฟิกสดคือกินดิบๆ กับชีสชิ้นเล็กๆ หรือทาด้วยผลิตภัณฑ์ที่มีนม ผลิตภัณฑ์พวกนี้ควรจะมีรสหวานและเปรี้ยว แต่ไม่ขม  หั่นลูกฟิกเป็นครึ่งและวางครีมชีสชิ้นเล็กๆ ข้างบนแต่ละครึ่ง  คุณสามารถใช้ครีมชีสธรรมดา หรือครีมชีสที่มีรส สามารถเสิร์ฟแบบนี้เป็นของกินเล่นหรืออาหารเรียกน้ำย่อยง่ายๆ ได้ ละลายบลูชีสชิ้นหนึ่งลงบนลูกฟิก เอาก้านออกและตัดเป็นตัว "X" เล็กๆ บนลูกฟิก ใส่บลูชีสเข้าไปในร่องนี้แล้วอบ 10 นาทีที่ความร้อน 200 องศาเซลเซียส ผลิตภัณฑ์ที่มีนมเยอะๆ เช่น มาสคาร์โปเน่ (Mascarpone) และ ครีมแฟรช (Crème fraiche) ก็เข้ากันได้ดีกับรสชาติของลูกฟิก เราสามารถลวกลูกฟิกบนเตาหรือในหม้อตุ๋นได้ ใช้ของเหลวประมาณ 2 ถ้วย (500 มิลลิลิตร) สำหรับลูกฟิก 8 ลูก  คุณสามารถใช้เหล้าไวน์ประเภทที่มีดีกรีสูง หรือไวน์ที่ได้รับการเคี่ยวกับเครื่องเทศร้อน เช่น อบเชย, กานพลู, หรือโป๊ยกั๊ก คุณยังสามารถใช้น้ำผลไม้หรือน้ำส้มสายชูปรุงรส เช่น บัลซามิก ได้อีกด้วย เคี่ยวลูกฟิก 10 ถึง 15 นาทีบนเตา   อุ่นลูกฟิก ด้วยความร้อนต่ำ 23 ชั่วโมงในหม้อตุ๋น   ลูกฟิกลวกมักกินคู่กับโยเกิร์ต, ผลิตภัณฑ์ที่มีนมเยอะๆ, หรือขนมหวานแช่แข็ง ผสมลูกฟิกสับ 450 กรัม กับน้ำตาล 1 ถ้วย (250 มิลลิลิตร) ในกระทะ อุ่นในความร้อนต่ำ 30 นาทีจนกลายเป็นแยมเข้มข้น ลูกฟิกสามารถใช้ในขนมปัง, เค้ก, มัฟฟิน, และขนมอบอื่นๆ  ผสมกับผลไม้อื่นๆ เช่น คุณสามารถใส่ลูกฟิกสับไปในพายพีชที่คุณชื่นชอบ หรือเพิ่มลูกฟิกไปในพายหรือขนมหวานรสราสเบอร์รี่, มะนาว, หรือส้ม ให้ลูกฟิกเป็นรสหลัก คุณสามารถทำให้รสชาติของลูกฟิกเป็นรสเด่นของของอบแทนที่จะจับคู่ลูกฟิกกับผลไม้อื่นๆ คุณสามารถทำทาร์ตลูกฟิก หรืออบลูกฟิกสับใส่ในเค้กปอนด์หรือเค้กโยเกิร์ต ใช้เป็นเครื่องปรุง ลูกฟิกครึ่งลูกหรือเสี้ยวหนึ่ง จะทำให้การปรุงเค้กและขนมหวานเทือกนี้น่าสนใจ พวกมันเข้ากันได้ดีโดยเฉพาะเค้กไอซิ่ง เช่น ครีมชีสไอซิ่ง หรือเค้กรสถั่ว เช่น เค้กอัลมอนด์ ลูกฟิกแห้งสามารถกินได้เปล่าๆ เช่นเดียวกับลูกเกดหรือผลไม้แห้งอื่นๆ นี่เป็นหนึ่งในวิธีที่ง่ายที่สุดที่เรากินผลไม้เป็นอาหารว่างได้อย่างเพลิดเพลิน เมื่อใช้ลูกฟิกแห้งในการทำสูตรต่างๆ คุณอาจพบว่าการคืนน้ำให้ลูกฟิกนั้นมีประโยชน์ เพื่อที่ว่ามันจะได้ฉ่ำและมีเนื้อมากขึ้น  คุณสามารถแช่ลูกฟิกแห้งในน้ำหรือน้ำผลไม้ข้ามคืน วิธีการที่ละเอียดมากขึ้นในการคืนน้ำให้ลูกฟิกคือ การเคี่ยวพวกมันเป็นเวลาหลายนาทีในน้ำหรือน้ำผลไม้ เมื่อใช้วิธีการอย่างใดอย่างหนึ่ง ให้ใส่ของเหลวนั้นให้เพียงพอที่จะครอบคลุมลูกฟิก ทั้งลูกฟิกอบแห้งและลูกฟิกฉ่ำน้ำนั้นสามารถนำมาใช้ในสูตรขนมอบได้  หันไปหาขนมปัง, เค้ก, มัฟฟิน, และคุกกี้ แทนพายและทาร์ต ผสมลูกฟิกแห้งลงในแป้งที่ตีแล้ว ก่อนนำไปอบ แทนที่ผลไม้แห้งอื่นๆ ด้วยลูกฟิกแห้ง ให้ทำคุกกี้ข้าวโอ๊ตลูกฟิก แทนการทำคุกกี้ข้าวโอ๊ตลูกเกด หรือใส่ลูกฟิกแห้ง แทนเชอร์รี่แห้งลงในแป้งมัฟฟิน อีกวิธีที่ง่ายที่จะกินลูกฟิกแห้งให้อร่อย ก็คือโรยมันลงบนซีเรียลร้อนๆ เล็กน้อย ลูกฟิกจะเพิ่มรสหวานละมุนให้อาหารเช้าของคุณ คุณสามารถผสมลูกฟิกแห้งเล็กน้อยลงในคอทเทจชีสหรือโยเกิร์ตสำหรับมื้อกลางวันเบาๆ ผลิตภัณฑ์ที่มีนมเข้มข้นรสเปรี้ยวพวกนี้ เติมเต็มรสชาติของลูกฟิกได้ค่อนข้างดี ลูกฟิกมีความไวต่ออุณหภูมิที่เย็นและยากต่อการขนส่ง ดังนั้นจึงยากที่จะหาลูกฟิกสดในสภาพอากาศเย็น โดยเฉพาะฤดูอื่นที่ไม่ใช่ฤดูร้อน อย่างไรก็ตามลูกฟิกแห้งจะมีขายตามซุปเปอร์มาร์เก็ตใหญ่ๆ ตลอดทั้งปี ลูกฟิกดีต่อสุขภาพไม่ว่าคุณจะกินอย่างไร มันมี 37 แคลอรี่ในทุกๆ 50 กรัม และปริมาณที่เท่ากันมีอัตราเฉลี่ยของไฟเบอร์ 1.45 กรัม โพแทสเซียม 116 มิลลิกรัม แมงกานีส 0.06 มิลลิกรัมและวิตามินบี 6 0.06 มิลลิกรัม ขนาดและสีที่แน่นอนของลูกฟิกสุกแตกต่างกันตามชนิด แต่ทุกชนิดจะนุ่มเมื่อสุก ลูกฟิกสุกจะมีกลิ่นหอมมากเมื่อโดนบีบ  หลีกเลี่ยงลูกฟิกที่แข็งหรือที่มีรอยฉีกลึกหรือรอยช้ำ แต่รอยขีดข่วนเล็กๆ น้อยๆ นั้นไม่เป็นไร เพราะรอยพวกนี้จะไม่ส่งผลกระทบต่อรสชาติและคุณภาพของผลไม้ หลีกเลี่ยงลูกฟิกที่มีราหรือมีกลิ่นเปรี้ยวหรือกลิ่นเน่าด้วยเช่นกัน ลูกฟิกสุกอาจมีสีเขียว, น้ำตาล, เหลือง หรือม่วงเข้ม คุณควรใช้ลูกฟิกที่สดที่สุดเท่าที่เป็นได้ คุณสามารถเก็บมันไว้ในตู้เย็นเป็นเวลา 2 หรือ 3 วันหลังการเก็บเกี่ยว แต่จะมันเริ่มเสียหลังจากนั้น ล้างลูกฟิกใต้น้ำเย็นและเช็ดเบาๆ แล้วเช็ดให้แห้งด้วยกระดาษทิชชู่สะอาด   ลูกฟิกนั้นมีความละเอียดอ่อน คุณจึงไม่ควรขัดมันด้วยแปรงขัดผัก ให้ขจัดสิ่งสกปรกที่มีออกโดยขัดถูเบาๆ ด้วยนิ้วของคุณ เอาก้านออกขณะที่คุณล้างลูกฟิกโดยบิดมันออกเบาๆ ด้วยนิ้วของคุณ เกล็ดน้ำตาลสามารถเอาออกได้โดยพรมน้ำ 1 ช้อนชา (5 มิลลิลิตร) ต่อลูกฟิกครึ่งถ้วย (125 มิลลิลิตร) และเอาใส่ไมโครเวฟด้วยความร้อนสูง 1 นาที ลูกฟิกสุกมักมีน้ำเชื่อมหวานซึมออกมาที่เปลือก แล้วตกผลึกเป็นเกล็ดน้ำตาล ลูกฟิกพวกนี้ยังกินได้อยู่ แต่เพื่อความสวยงามหรือให้เปลือกดูดี จึงมักเอาเกล็ดน้ำตาลออก
กินลูกฟิกทั้งลูก. เสิร์ฟลูกฟิกกับชีสเปรี้ยว. ลวกลูกฟิก. ทำเป็นแยม. ใช้กับขนมอบ. กินเปล่าๆ ก็อร่อย. คืนความชุ่มชื่นให้ลูกฟิก. ใช้ในขนมอบ. ใส่ลูกฟิกลงในข้าวโอ๊ตบดหรือซีเรียล. คนลูกฟิกลงในคอทเทจชีสหรือโยเกิร์ต. กินลูกฟิกสดหรือแห้ง. เลือกบริโภคลูกฟิกสุก. ล้างลูกฟิกสดก่อนกิน. เอาเกล็ดน้ำตาลที่มีออก.
https://www.wikihow.com/Eat-a-Fig https://www.wikihow.com/Eat-a-Fig https://www.wikihow.com/Eat-a-Fig
Eating Fresh Figs Consuming Dried Figs Choosing and Preparing Figs